Sacrosancte Dei ecclesie Sancti Vincentii martiris que est constructa infra muros Matisconis cui preest Letbaldus episcopus. Ego Hugo clericus dono ad ipsam casam Dei aliquid ex rebus meis que sunt site in pago Matisconense, in agro Iggiacense, in villa Vinceaco. Est unus curtilus cum supraposito qui terminat a mane Sancti Vincentii, a medio die Rannoldi, a sero rivo currente, a circio Eldenerti; et alius curtilus in ipsa villa cum suprapositis, qui terminat a mane via publica, a medio die terra Sancti Vincentii, a sero Ermenberti, a circio Ingelberti. Infra istas terminationes, dono ad ipsam casam Dei eo tenore dum ego vivo usum et fructum, post meum decessum ad Sanctum (Vincentium) perveniat. Et dono ad ipsum locum vineam unam investitura ad integrum, que terminat a mane Lamboldi cum heres, a medio die Rannoldi, a sero via publica, a circio Sancti Vincentii. Si quis contradixerit unciam auri componat. S. Hugonis. S. Landrade. S. Alinardi.